《和危太朴捡讨叶敬常太史东湖纪游》
元代·乃贤

柳外旌旗拂曙光，使星迢递下江乡。岸花送客乌篷远，山雨催诗翠阁凉。

老衲自分茶灶火，小僮深炷石龛香。故人别去瀛洲远，千里披图思尽长。

作者简介：南阳人，字易之，葛逻禄氏。不喜禄仕，能文，长于歌诗。时浙人韩与玉能书，王子充善古文，人目为江南三绝。顺帝至正间，以荐为翰林编修。有《金台集》、《海云清啸集》。